PROTOCOL

la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitor la un acord-cadru între Uniunea Europeană și Republica Tunisiană privind principiile generale de participare a Republicii Tunisiene la programele Uniunii

UNIUNEA EUROPEANĂ, denumită în continuare „Uniunea”,

pe de o parte, și

REPUBLICA TUNISIANĂ, denumită în continuare „Tunisia”

pe de altă parte,

denumite în continuare colectiv „părțile”,

întrucât:

CONVIN DUPĂ CUM URMEAZĂ:

Articolul 1

Se autorizează participarea Tunisiei la toate programele actuale și viitoare ale Uniunii deschise participării Tunisiei, în conformitate cu dispozițiile relevante de adoptare a acestor programe.

articolul 2

Tunisia contribuie financiar la bugetul general al Uniunii Europene în funcție de programele specifice ale Uniunii la care participă.

Articolul 3

Reprezentanții Tunisiei sunt autorizați să facă parte, ca observatori și în ceea ce privește aspectele de interes pentru Tunisia, din comitetele de gestionare responsabile de monitorizarea programelor Uniunii la care Tunisia contribuie financiar.

Articolul 4

Pe cât posibil, proiectele și inițiativele prezentate de participanții din Tunisia sunt supuse acelorași condiții, norme și proceduri cu privire la programele Uniunii ca cele aplicate statelor membre.

Articolul 5

(1) Clauzele și condițiile specifice aplicabile participării Tunisiei la fiecare program al Uniunii în parte, în special contribuția financiară datorată și procedurile de raportare și de evaluare, sunt stabilite în cadrul unui acord între Comisia Europeană și autoritățile competente din Tunisia, pe baza criteriilor stabilite în programele respective.

(2) În cazul în care Tunisia solicită asistența externă a Uniunii în vederea participării la un anumit program al Uniunii în temeiul articolului 3 din Regulamentul (UE) nr. 232/2014 al Parlamentului European și al Consiliului (2) sau în temeiul oricărui alt regulament similar care prevede o asistență externă a Uniunii în favoarea Tunisiei și care poate fi adoptat ulterior, condițiile care reglementează utilizarea de către Tunisia a asistenței Uniunii se stabilesc într-un acord de finanțare.

Articolul 6

(1) În conformitate cu Regulamentul (UE, Euratom) nr. 966/2012 al Parlamentului European și al Consiliului (3), fiecare acord încheiat în temeiul articolului 5 prevede că se vor realiza controale, audituri financiare sau alte verificări, inclusiv anchete administrative, de către Comisia Europeană, Oficiul European de Luptă Antifraudă și Curtea Europeană de Conturi sau sub autoritatea acestora.

(2) Este necesar să se prevadă dispoziții detaliate privind controlul și auditul financiar, măsurile administrative, sancțiunile și recuperarea, prin care să se acorde Comisiei Europene, Oficiului European de Luptă Antifraudă și Curții Europene de Conturi competențe echivalente cu competențele pe care le dețin în raport cu beneficiarii sau contractanții stabiliți în Uniune.

Articolul 7

(1) Prezentul protocol se aplică în perioada în care este în vigoare acordul.

(2) Prezentul protocol se semnează și se aprobă de către părți în conformitate cu procedurile lor respective.

(3) Fiecare parte poate să denunțe prezentul protocol printr-o notificare scrisă adresată celeilalte părți contractante. Prezentul protocol încetează să mai producă efecte la șase luni de la data notificării respective.

(4) Încetarea prezentului protocol ca urmare a denunțării de către oricare dintre părți nu afectează verificările și controalele care trebuie efectuate, dacă este necesar, în conformitate cu articolele 5 și 6.

Articolul 8

Cel târziu la trei ani de la data intrării în vigoare a prezentului protocol și, ulterior, o dată la trei ani, cele două părți pot reexamina punerea în aplicare a prezentului protocolu în funcție de participarea efectivă a Tunisiei la programele Uniunii.

Articolul 9

Prezentul acord se aplică, pe de o parte, teritoriilor în care se aplică Tratatul privind funcționarea Uniunii Europene, în condițiile prevăzute de respectivul tratat, și, pe de altă parte, teritoriului Tunisiei.

Articolul 10

(1) Până la intrarea sa în vigoare, părțile convin să aplice prezentul protocol cu titlu provizoriu începând de la data semnării sale, sub rezerva finalizării procedurilor necesare pentru intrarea sa în vigoare.

(2) Prezentul protocol intră în vigoare în prima zi a lunii următoare datei la care părțile și-au notificat reciproc, pe cale diplomatică, finalizarea procedurilor necesare pentru intrarea sa în vigoare.

Articolul 11

Prezentul protocol face parte integrantă din acord.

Articolul 12

Prezentul protocol este redactat în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și arabă, textele în fiecare limbă fiind în egală măsură autentice.

Съставено в Брюксел на седемнадесети март две хиляди и петнадесета година.

Hecho en Bruselas, el diecisiete de marzo de dos mil quince.

V Bruselu dne sedmnáctého března dva tisíce patnáct.

Udfærdiget i Bruxelles den syttende marts to tusind og femten.

Geschehen zu Brüssel am siebzehnten März zweitausendfünfzehn.

Kahe tuhande viieteistkümnenda aasta märtsikuu seitsmeteistkümnendal päeval Brüsselis.

'Εγινε στις Βρυξέλλες, στις δέκα εφτά Μαρτίου δύο χιλιάδες δεκαπέντε.

Done at Brussels on the seventeenth day of March in the year two thousand and fifteen.

Fait à Bruxelles, le dix-sept mars deux mille quinze.

Sastavljeno u Bruxellesu sedamnaestog ožujka dvije tisuće petnaeste.

Fatto a Bruxelles, addì diciassette marzo duemilaquindici.

Briselē, divi tūkstoši piecpadsmitā gada septiņpadsmitajā martā.

Priimta du tūkstančiai penkioliktų metų kovo septynioliktą dieną Briuselyje.

Kelt Brüsszelben, a kétezer-tizenötödik év március havának tizenhetedik napján.

Magħmul fi Brussell, fis-sbatax-il jum ta’ Marzu tas-sena elfejn u ħmistax.

Gedaan te Brussel, de zeventiende maart tweeduizend vijftien.

Sporządzono w Brukseli dnia siedemnastego marca roku dwa tysiące piętnastego.

Feito em Bruxelas, em dezassete de março de dois mil e quinze.

Întocmit la Bruxelles la șaptesprezece martie două mii cincisprezece.

V Bruseli sedemnásteho marca dvetisícpätnásť.

V Bruslju, dne sedemnajstega marca leta dva tisoč petnajst.

Tehty Brysselissä seitsemäntenätoista päivänä maaliskuuta vuonna kaksituhattaviisitoista.

Som skedde i Bryssel den sjuttonde mars tjugohundrafemton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen